**FIȘA MĂSURII M1/2A**

Denumirea măsurii – **Investiții în exploatații agricole în teritoriul MVS**

CODUL Măsurii - **M1 / 2A**

Tipul măsurii:

X INVESTIȚII

□ SERVICII

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Agricultura din teritoriul GAL-Microregiunea Valea Sâmbetei are o structură nediversificată, monofuncţională, axându-se, preponderent, pe agricultura de subzistenţă, fapt ce impune restructurarea şi regenerarea acesteia, în ceea ce priveşte mărimea fermelor şi profitabilitatea acestora. Terenurile agricole sunt foarte fărâmițate și, în consecință, exploatațiile agricole sunt fragmentate și de dimensiuni reduse, iar productivitatea agricolă scăzută. Se constată diminuarea efectivelor de animale şi a producţiilor aferente în special bovine și suine, scăderea suprafeţelor cu plantații pomicole, sau îmbătrânirea acestora.Nivelul dezvoltare a infrastructurii şi a serviciilor este scăzut şi se constată lipsa de surse alternative de ocupare şi venit pentru populaţia îmbătrânită. Nivelul de pregătire profesională de bază și de competenţe profesionale în rândul fermierilor este foarte scăzut. Aceasta masura susţine activităţile agricole prin dotarea fermelor, prin investiții în echipamente, masini si utilaje performante, care în prezent, au un nivel tehnologic scăzut sau sunt învechite, precum și realizarea comasării terenurilor excesiv fărâmițate prin asocierea fermierilor în scopul practicării unei agriculturi performante. Măsura încurajează creșterea efectivelor de animale și asocierea fermierilor în scopul practicării unei agriculturi performante. Prin dezvoltarea exploatatiilor agricole din zonă, măsura propusa contribuie la realizarea obiectivului general al SDL care constă în promovarea creșterii calității vieții în teritoriul MVS prin favorizarea competitivității economiei rurale, dezvoltarea echilibrată și durabilă a teritoriului și crearea unui teritoriu omogen, competitiv și inclusiv care să protejeze valorile locale și să valorifice identitatea teritorială. Această măsură se bazează pe analiza SWOT și pe nevoile identificate în teritoriu (N 1,2,3,4,5,6,7,8, 9,10). În privința obiectivelor transversale, măsura corespunde obiectivelor: inovare, protecția mediului și atenuarea schimbărilor climatice și adaptarea la acestea. Care este noutatea adusă de această măsură? Prin ea se combină Măsura 4.1 din PNDR, care vizează îmbunătățirea performanțelor exploatațiilor agricole prin creșterea competitivității activității agricole, a diversificării producției agricole și a calității produselor obținute cu activități de cooperare în vederea desfacerii produselor agricole, informare și instruire, respectiv propunem o abordare integrată a Priorităților 1,2 și 3, rezultând o singură măsură.

Măsura contribuie, în principal, la **obiectivul de dezvoltare rurală** **a,**  conform Reg.(UE) nr. 1305/2013, art. 4;

**Obiectivele specifice** ale măsurii sunt **OS1, OS2, OS5 și OS6.**

Măsura contribuie la **Prioritatea 2** și indirect la **Prioritatea 1, 3, 4** și **5**,prevăzute la art. 5, Reg. (UE) nr.1305/2013;

**Priorități specifice SDL**: **PS 1.1, PS 1.2, PS 2.1, PS 2.2, PS 3;**

Măsura corespunde obiectivelor **art.17-Investiții în active fizice**- Reg.(UE)nr. 1305/2013;

Măsura contribuie la **Domeniul de intervenție**:**DI 2A** prevăzut la art.5,Reg(UE)nr.1305/

2013;

Măsura contribuie la **obiectivele transversale** ale Reg. (UE) nr. 1305/2013: **inovare, protecția mediului și de atenuarea schimbărilor climatice și de adaptarea la acestea;**

Măsura este complementară cu măsurile: M5/3A, M6/3A și M9/3A.

Măsura este sinergică cu măsurile: M8/6B și M9/3A, întrucât contribuie la crearea de locuri de muncă, îmbunătățirea calității vieții populației din teritoriul MVS și creșterea atractivității satelor.

**2. Valoarea adăugată a măsurii**

Valoarea adaugată a măsurii este generată atât de caracterul inovator al interventiei cât și de impactul generat de aceasta la nivelul teritoriului GAL MVS care vizeaza incurajarea si sustinerea intreprinzatorilor din domeniul agricol pentru infiintarea si/sau dezvoltarea activitatilor agricole in comunele din teritoariul MVS.Masura se adreseaza acelor activitati sau operatiuni agricole deficitare, conform nevoilor rezultate din analiza diagnostic si a cele SWOT.. Investiile in capitalul fizic vor determina reducerea costurilor directe de productie si vor face munca mai productiva.

Caracterul inovator al măsurii este generat de faptul ca se sustin investitiile in exploatatiile agricole alaturi de promovarea cooperarii intre fermieri, in scopul dezvoltarii unei agriculturi care sa valorifice potentialul natural din microregiune.Fermierii sunt incurajati sa se inscrie intr-o forma asociativa unde pot beneficia de informare, instruire si consiliere, pot identifica modalitati inovatoare de obtinere a unor produse de calitate, de comercializare a unui volum mai mare de produse proprii si de atragerea unor categorii noi de consumatori, pot realiza vanzarea directa a produselor agricole proaspete, pot imbunatatii modul de prezentare al produselor agricole.

De asemenea valoarea adăugată a măsurii este evidențiată și prin criteriile de selecție aplicate unde vom include un criteriu legat de apartenență la o cooperativă. Solicitantul va trebui să atașeze cererii de finanțare un acord de parteneriat cu cooperativa, acord care să aibă o perioadă de valabilitatate cel puțin egală cu perioada pentru care se acordă finanțarea.

Relevanța măsurii în cadrul SDL este dată de contribuția la:

-stimularea investițiilor în agricultură ca principală activitate economică din teritoriul MVS

-crearea de noi locuri de muncă și menținerea lor pe o perioada de minimum un an

-încurajarea investițiilor pentru utilizarea eficientă a energiei în fermele agricole

-susţinerea cooperării și promovarea înființării de forme asociative în teritoriul GAL-MVS.

**3**. **Trimiteri la alte acte legislative**

**Legislație UE:** R(UE)Nr.1303/2013;R(UE)Nr.1307/2013;Recomandarea 2003/361/CE; R(UE) nr.1242/2008;Comunicarea Comisiei nr.2008/C155/02;Comunicarea Comisiei nr. 2008/ C14/02;

**Legislație națională:** Legea cooperaţiei agricole nr. 566/2004; Legea nr. 1/2005; Ordonanța Guvernului nr. 37/2005; Ordinul nr. 119/2014; Ordinul 10/2008 ; Ordinul 111/2008; Ordin 57 din 2010. Legislaţia naţională cu incidenţă în domeniile activităţilor agricole prevăzută în Ghidul solicitantului pentru participarea la selecţia SDL; Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

Ghidul solicitantului pentru măsura 4.1 din PNDR 2014-2020

**4. Beneficiari direcți/indirecți (grup țintă).** Beneficiari direcți sunt:

- fermieri, cu excepția persoanelor fizice neautorizate de pe teritoriul GAL MVS

- cooperative (cooperative agricole și societăți cooperative agricole), grupuri de producători constituite în baza legislației naționale în vigoare care deservesc interesele membrilor.

Beneficiari indirecți sunt:

-persoanele din categoria populaţiei active aflate în căutarea unui loc de muncă

-persoane fizice și juridice din comunitatea locală, agenți din domeniul turismului și alimentației publice, turiști, unitățile administrativ teritoriale.

Beneficiarii direcţi ai M1/2A sunt fermierii care accesează fonduri FEADR pentru dezvoltarea exploataţiilor, iar cei indirecţi sunt formaţi din beneficiarii produselor agricole. Beneficiarii direcţi ai acestei măsuri sunt beneficiarii direcţi, respectiv membrii ai M6/3A, care presupune înfiinţarea şi funcţionarea unei asociaţii a producătorilor agricoli. Atât producătorii agricoli, cât şi asociaţiile vor fi membre ale Clusterului de dezvoltare rurală, respectiv beneficiari direcţi. Complementaritatea este asigurată prin prezenţa beneficiarilor direcţi în toate cele 3 Măsuri menţionate, respectiv M1/2A, M6/3A, M9/3A.

**5. Tip de sprijin,în conformitate cu prevederile art.67, Reg.(UE)nr. 1303/ 2013:**

• Rambursarea costurilor eligibile suportate și plătite efectiv

• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

Bugetul alocat GAL-MVS, în funcție de teritoriu și populație nu este îndestulător față de nevoile de dezvoltare identificate la nivel local, care, pentru a fi acoperite în întregime, ar necesita fonduri mult mai mari. Deoarece GAL-MVS doreste susținerea dezvoltării locale și atragerea unui numar cât mai mare de beneficiari, parteneriatul microregiunii a stabilit ca sprijinul nerambursabil, acordat să fie nu mai mare de 37.430 euro pentru un proiect, sumă la care se aplica regulile ajutorului de minimis.

**6. Tipuri de acțiuni eligibile și neeligibile**

Actiunile eligibile si neeligibile respecta prevederile din Reg (UE) nr. 1305/2013 - art. 45 , Reg (UE) nr. 807/2014 de completare a R. (UE) nr. 1305/2013 – art. 13 privind investițiile, Reg (UE) nr. 1303/2013–art. 65 si art.69 și prevederile aplicabile LEADER din HG 226/2015.

Activitățile relevante pentru implementarea corectă a Planului de Afaceri aprobat pot fi eligibile, indiferent de natura acestora. Prin această măsură tipurile de actiuni eligibile se referă la :

• Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor;

• Achiziţionarea de utilaje si echipamente agricole pentru dotarea/modernizarea fermelor vegetale sau animale

• Construirea/modernizarea spaţiilor zootehnice , inclusiv tehnologii eficiente de reducerea emisiilor poluării și respectarea standardelor Uniunii care vor deveni obligatorii pentru exploataţii în viitorul apropiat

• Construirea de spaţii de depozitare pentru legume, cereale

• Infiinţare/modernizare de sere/solarii pentru legume

• Înființare şi/sau modernizarea căilor de acces în cadrul fermei, inclusiv utilităţi şi racordări;

• Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă;

•Investiții în instalații pentru producerea de energie electrică și/sau termică, prin utilizarea biomasei, iar energia obținută va fi destinată exclusiv consumului propriu;

**Actiuni neeligibile**: Achiziţia de clădiri;construcția și modernizarea locuinței; achiziția de drepturi de producție agricolă, de drepturi la plată, animale, plante anuale și plantarea acestora din urmă; cheltuielile generate de investițiile în culturi energetice din specii forestiere cu ciclu scurt de producție (inclusiv cheltuielile cu achiziționarea materialului

săditor și lucrarile aferente înființării acestor culturii); cheltuielile cu întreținerea culturilor agricole.

**7. Condiții de eligibilitate**

•Solicitantul se încadrează în categoria beneficiarilor eligibili

•Soicitantul trebuie să aibă sediul social situat în teritoriul GAL-MVS iar activitatea va fi desfășurată în teritoriul GAL MVS;

•Investitia trebuie să se realizeze în cadrul unei ferme cu dimensiunea economică de minimum 4.000 SO

• Solicitantul trebuie să demonstreze asigurarea cofinanțării investiției;

• Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară.

**Alte angajamente**: Solicitantul nu va reduce dimensiunea economică a exploatației agricole pe toata durata de implementare sub pragul stabilit prin conditiile de eligibilitate.

**8. Criterii de selecție**

Pentru această măsură pragul minim se va stabili prin hotararea CD la inceputul fiecarei sesiuni.

|  |  |  |
| --- | --- | --- |
| **Nr crit** | **Criteriul de selecție** | **Punctaj** |
| CS 1 | Investiţia este realizată de tineri fermieri, cu vârsta sub 40 de ani, la data depunerii cererii de finanţare |  |
| CS 2 | Proiectul propune producerea şi utilizarea energiei din surse regenerabile pentru consum propriu |  |
| CS 3 | Crearea de locuri de muncă |  |
| CS 3.1 | Solicitantul va crea cel puțin un loc de muncă pentru o perioadă de cel puțin un an**\*** |  |
| CS 3.2 | Solicitantul va crea cel puțin două locuri de muncă pentru o perioadă de cel puțin un an**\*** |  |
| CS 4 | Nivelul de calificare |  |
| CS 4.1 | Solicitantul a absolvit cu diplomă de studii superioare în domeniul agricol /agro-alimentar/veterinar**\*** |  |
| CS 4.2 | Solicitantul a absolvit studii postliceale sau liceale în domeniul agricol/ agro-alimentar/veterinar**\*** |  |
| CS 4.3 | Solicitantul a absolvit un curs de calificare în domeniul agricol, agro-alimentar, veterinar sau economie agrară, sau se obligă să finalizeze acest curs în maxim 36 de luni de la data adoptării deciziei individuale de acordare a ajutorului**\*** |  |
| CS 5 | Solicitantul va prezenta un acord de parteneriat cu cooperativa, care să aibă o perioadă de valabilitate cel puțin egală cu perioada pentru care se acordă finanțarea pentru identificarea de cumparatori a produselor din ferma |  |
| CS 6 | Solicitantul utilizează investițiile sau serviciile colective, realizate de cooperativă/grupuri de producători |  |
| CS 7 | Solicitantul va demonstra printr-o recomandare din partea cooperativei faptul că a participat la sesiunile de informare privind lanțul scurt agroalimentar de calitate |  |
| CS 8 | Solicitantul prevede acțiuni inovative/de protecția mediului |  |
| CS 9 | Exploatații agricole |  |
| CS 9.1 | Exploatatii vegetale |  |
| CS 9.1.1 | Culturi de cereale, plante furajere pentru animale, cartofi**\*** |  |
| CS 9.1.2 | Legumicultură în camp și în spații protejate**\*** |  |
| CS 9.1.3 | Plante oleaginoase si proteice**\*** |  |
| CS 9.2 | Exploatatii zootehnice |  |
| CS 9.2.1 | Bovine de rase superioare (ANARZ) și bubaline**\*** |  |
| CS 9.2.2 | Apicultură **\*** |  |
| CS 9.2.3 | Ovine și caprine –rase indigene**\*** |  |
|  | **TOTAL** |  |
| Obs. | **\***Se cuantifică doar o variantă din următoarele: (CS3.1,CS3.2), (CS4.1,CS4.2,CS4.3), (CS9.1.1,CS9.1.2,CS9.1.3)și (CS9.2.1,CS9.2.2, CS9.2.3) |  |

**NOTĂ: Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.**

**9. Sume (aplicabile) și rata sprijinului**

În cazul fermelor având dimensiunea economică până la 50.000 SO, rata sprijinului public nerambursabil va fi de 50**%** din totalul cheltuielilor eligibile și nu va depăşi 37.430 euro. Intensitatea sprijinului nerambursabil se va putea majora cu 20%,cu conditia ca rata maxima a sprijinului combinat sa nu depășeasca 90**%** în cazul fermelor mici și medii daca cel putin una din urmatoarele conditii va fi indeplinita:

* Investiţiilor realizate de tinerii fermieri, cu vârsta sub 40 de ani, la data depunerii cererii de finanţare (așa cum sunt definiți la art. 2 al R (UE) nr. 1305/2013 sau cei care s-au stabilit în cei cinci ani anteriori solicitării sprijinului, în conformitate cu anexa II a R 1305), sau femei;
* Proiectelor integrate care intră sub incidența a cel puțin două măsuri diferite, una dintre ele fiind măsura 4;
* Utilizarea investițiilor sau serviciilor colective, realizate de formele asociative ale fermierilor (cooperative și grupuri de producători)
* Proiectelor inovative;
* Proiectelor care propun producerea şi utilizarea energiei din surse regenerabile pentru consum propriu

**10. Indicatori de monitorizare**

|  |  |  |
| --- | --- | --- |
| **Domenii de intervenție** | **Indicator de monitorizare** |  |
| 2A | Număr de exploataţii/întreprinderi sprijinite | 6 |
| **Indicatori suplimentari** |  |  |
| 1C | Numărul total al participanților instruiți | 6 |
| 6A | **Număr de locuri de muncă nou create prin implementarea proiectului** | 6 |